open-index/open-wikipedia-markdown huggingface dataset:
पाटण, गुजरात

**पाटण** (Patan) भारत के गुजरात राज्य के पाटण ज़िले में स्थित एक नगर है। यह ज़िले का मुख्यालय भी है।

## विवरण
पाटण एक प्राचीन नगर है जिसकी स्थापना ७५६ ई में वनराज चावडा ने की थी। राजा ने इसका नाम 'अन्हिलपुर पाटण' या 'अन्हिलवाड़ पाटन' रखा था। यह मध्यकाल में गुजरात की राजधानी हुआ करता था। इस नगर में बहुत से ऐतिहास स्थल हैं जिनमें हिन्दू एवं जैन मन्दिर, रानी की वाव आदि प्रसिद्ध हैं।

पाटण का प्राचीन नाम 'अण्हीलपुर ' है। प्राचीन समय में पाटण भील प्रदेश के रूप में जाना जाता था और वे अण्हीलपुर के शासक थे। जब पचासर के चावड़ा गुर्जर अपना राज्य कल्याण कटक के चालुक्य भुहड़ से हार गए तब उनकी पत्नी अपने नन्हे बच्चे को लेकर भील प्रदेश में शरण लेने आयी , जहां भीलों ने उनकी सहायता करी और उस बच्चे को वनराज नाम दिया क्योंकि वह जंगल में भीलों के साथ बड़ा हुआ था , आगे चलकर वहीं वनराज चावड़ा , राजा अण्हील भील के बाद अण्हीलपुर का शासक बना। प्राचीन काल में इसे मुसलमानों ने खंडहर बना दिया था, उन्हीं खंडहरों पर पुन: नवीन पाटन ने प्रगति की है। महाराज भीम की रानी उद्यामती का बनवाया भवन खंडहर अवस्था में अब भी विद्यमान है। नगर के दक्षिण में एक प्रसिद्ध खान सरोवर है। एक जैन मंदिर में वनराजा की मूर्ति भी दर्शनीय है। नवीन पाटन मराठा लोगों के प्रयास का फल है। यह सरस्वती नदी से डेढ किमी की दूरी पर है। जैन मंदिरों की संख्या यहाँ एक सौ से भी अधिक है, पर ये विशेष कलात्मक नहीं हैं। खादी के व्यवसाय में इधर काफी उन्नति हुई है।

## इन्हें भी देखें
* रानी की वाव
* हेमचन्द्राचार्य उत्तर गुजरात विश्वविद्यालय
* पाटण ज़िला
* पाटन, मध्य प्रदेश

## बाहरी कड़ियाँ
*पाटण के ऐतिहासिक स्थलों ने मन मोह लिया
*यूनेस्को ने गुजरात के पाटण में स्थित ११ शताब्दी की रानी की वव (बावली) को विश्व धरोहर माना 

## सन्दर्भ

श्रेणी:गुजरात के शहर
श्रेणी:पाटण ज़िला
श्रेणी:पाटण ज़िले के नगर
हंसराज कॉलेज

**हंसराज कॉलेज ** दिल्ली विश्वविद्यालय से सम्बद्ध एक सुप्रतिष्ठित बहुसंकाय-स्नातकोत्तर महाविद्यालय है। यह कॉलेज विज्ञान, लिबरल आर्ट्स और वाणिज्य में शिक्षा प्रदान करता है। इसकी स्थापना १९४८ में हुई थी। यह डी०ए०वी० समूह के सबसे बड़े संस्थानों में से एक है। डी०ए०वी० भारत में ७०० से अधिक संस्थानों को संचालित और प्रबंधित करता है। इसमें ५००० से अधिक छात्र शिक्षा ग्रहण करते हैं। यह दिल्ली विश्वविद्यालय के सबसे बड़े कॉलेजों में से एक है। विज्ञान में एस०ई०आर०एफ० के बाद और वाणिज्य के लिए हंसराज महाविद्यालय दिल्ली विश्वविद्यालय का दूसरा सबसे अच्छा कॉलेज है। 

स्थापना के पश्चात इस महाविद्यालय ने अच्छी प्रसिद्धि पायी और कुछ उल्लेखनीय लोग इसके पूर्व छात्र रहे हैं जो राष्ट्रीय और अंतरराष्ट्रीय स्तर पर अपने क्षेत्रों में प्रमुख नेता हैं। यह दिल्ली विश्वविद्यालय का पहला कॉलेज और पहला केन्द्रीय विश्वविद्यालय कॉलेज है जो अपने परिसर में एक विशाल राष्ट्रीय ध्वज फहराता है। यह प्रथा भारतीय ध्वज फाउंडेशन (एनजीओ) द्वारा शुरू की गयी थी। २५ जनवरी २०१७ को हंसराज के पूर्व-छात्र और भारत ध्वज फाउंडेशन के संस्थापक श्री नवीन जिंदल द्वारा ध्वज फहराया गया था। 

महान भारतीय शिक्षाविद और राष्ट्रवादी महात्मा हंसराज की स्मृति में  २६ जुलाई  १९४८ को डी०ए०वी० कॉलेज प्रबंधन समिति ने हंसराज कॉलेज की स्थापना की। आरम्भ में यह केवल  पुरुषों के लिए था किन्तु सन्  में १९७८ सह-शैक्षिक बन गया। 

## इन्हें भी देखें
*महात्मा हंसराज

## बाहरी कड़ियाँ
'''हंसराज महाविद्यालय''' का जालघर

## सन्दर्भ
बजरंग बहादुर सिंह

**राजा बजरंग बहादुर सिंह** (१९०५-१९७३) राजनीतिज्ञ एवं स्वतन्त्रता संग्राम सेनानी थे। वे हिमाचल प्रदेश के उपराज्यपाल व अवध की तालुकदारी रियासत भदरी (वर्तमान में, प्रतापगढ़ जिला में) के राजा थे। वे महात्मा गांधी के असहयोग आंदोलन में सक्रिय रहे।

## व्यक्तिगत जीवन
वर्ष १९२६ में राजा बजरंग बहादुर सिंह का विवाह अजयगढ़ के महाराजा पुण्य प्रताप सिंह और महारानी रुक्मणी देवी की पुत्री रानी गिरिजा देवी से हुआ। उदय प्रताप सिंह राजा बजरंग बहादुर के भतीजे है।

## स्वतंत्रता संग्राम में योगदान
बतौर स्वतंत्रता संग्राम सेनानी राजा बजरंग बहादुर सिंह कई आंदोलनों में सक्रिय भूमिका निभाई। स्वतंत्रता संग्राम के इतिहास में इनकी रियासत भदरी का कई स्थानों पर ज़िक्र है। महात्मा गाँधी के असहयोग आंदोलन का राजा भदरी ने समर्थन किया और असहयोग आंदोलन में अपनी सक्रिय भूमिका दर्ज कराते हुए बजरंग बहादुर सिंह ने विदेशी वस्त्रो का बहिष्कार कर कपड़ों की होली जलायी।

## राजनैतिक जीवन
स्वतंत्रता प्राप्ति के बाद वर्ष १९५५ में राजा बजरंग बहादुर हिमाचल प्रदेश के उपराज्यपाल बने। १ जनवरी १९५५ को उपराज्यपाल पद पर नियुक्ति हुई और १३ अगस्त १९६३ तक इस पद पर कार्यरत रहे।

## सन्दर्भ

श्रेणी:भारतीय स्वतन्त्रता संग्राम
श्रेणी:भारतीय स्वतंत्रता सेनानी
श्रेणी:राजनीतिज्ञ
श्रेणी:1905 में जन्मे लोग
राजा उदय प्रताप सिंह

**राजा उदय प्रताप सिंह** (जन्म: १९३३) अवध के भूतपूर्व भदरी रियासत के वर्तमान उत्तराधिकारी है। वे एक पर्यावरणविद एवं विश्व हिंदू परिषद के हिंदूवादी नेता तथा राष्ट्रीय स्वयंसेवक संघ के मानद पदाधिकारी हैं। वे प्रधानमंत्री इंदिरा गांधी से विवादों के कारण भी जाने गए। वे उत्तर प्रदेश के राजनेता रघुराज प्रताप सिंह उर्फ़ राजा भैया के पिता है।

## शिक्षा
उदय प्रताप सिंह ने देश के प्रतिष्ठित द दून स्कूल, देहरादून से शिक्षा प्राप्त की। बाद में जापान से उन्होंने कृषि में स्नातक पूरा किया। राजा उदय सिंह को जापान से पर्यावरण विशेषज्ञ की उपाधि मिली।

## सामाजिक कार्य
उदय प्रताप सिंह कट्टर हिंदुवादी छवि के व्यक्ति है। विश्व हिंदू परिषद तथा राष्ट्रीय स्वयंसेवक संघ को अपनी अथाह संपत्तिया दान में दिया है। हमेशा से वे संघ के एक सक्रिय कार्यकर्ता रहे हैं। उत्तर प्रदेश में सर्वप्रथम प्लास्टिक की थैलियों पर प्रतिबंध लगाने का श्रेय राजा उदय प्रताप सिंह को प्राप्त है। बतौर पर्यावरणविद इन्होंने **प्रकृति** नामक संस्था की स्थापना की है, जिसका मूल उद्देश्य प्रकृति एंव पर्यावरण को संरक्षित तथा प्रदुषण मुक्त करना है। उदय सिंह कई विद्यालयों के संस्थापक, संरक्षक हैं, उदाहरण के तौर पर भदरी स्थित बजरंग इंटर कालेज, डेरवा स्थित भद्रेश्वर इंटर कालेज आदि। लोग इन्हें बाबा साहेब, राजा साहेब, महाराज आदि आदरसूचक शब्दों से संबोधित करते हैं।

## इंदिरा गाँधी से विवाद
स्वतंत्रता पूर्व नेहरू गाँधी परिवार और भदरी परिवार के अच्छे ताल्लुकात थे। बजरंग बहादुर सिंह बतौर स्वतंत्रता सेनानी, पंडित जवाहर लाल नेहरू के साथ कई बार दिखे। राजा बजरंग की पत्नी रानी गिरिजा देवी इंदिरा गाँधी से काफ़ी नजदीक थी। जब उदय सिंह भदरी के प्रमुख हुए, नेहरू गाँधी परिवार से इनके ताल्लुकात खराब होते गए। इंदिरा गाँधी के शासन में राजा उदय प्रताप सिंह ने अपनी रियासत भदरी को भारत का स्वतंत्र राज्य घोषित कर दिया था। तब तत्कालीन प्रधानमंत्री इंदिरा गाँधी द्वारा मजबूरन कुंड़ा में सैन्य दल भेजा गया।

## कारावास
वर्ष २००२ में, तत्कालीन मुख्यमंत्री मायावती ने आतंकवाद निरोधक क़ानून का उपयोग करते हुए उदय सिंह के बेटे विधायक रघुराज प्रताप सिंह   के साथ साथ ७० वर्षीय उदय प्रताप सिंह व भतीजे अक्षय प्रताप सिंह को जेल भेजवाया। हालाकि बाद में इनके भतीजे अक्षय को जमानत मिल गई, लेकिन उदय प्रताप और राजा भैया को जमानत नहीं मिली। इस दौरान इन्हें लगभग एक वर्ष जेल में रहना पड़ा।

## सन्दर्भ

श्रेणी:राष्ट्रीय स्वयंसेवक संघ के सदस्य
श्रेणी:1933 में जन्मे लोग
खारा जल

**खारा जल** अथवा **नमकीन पानी** प्रकृति में पाए जाने वाले नमक युक्त जल को कहते हैं। सामान्यतः जल में घुले नमक में सोडियम क्लोराइड की प्रधानता होती है लेकिन अन्य लवण भी महत्वपूर्ण होते हैं। पानी में घुले नमक की मात्रा को लवणता कहते हैं और यह सामन्यतः ग्राम/किलोग्राम जल या अंश प्रतिहजार (‰) के रूप में व्यक्त की जाती है। खारा जल मुख्यतः समुद्री जल के रूप में पाया जाता है लेकिन अन्य रूपों brackish जल जिसकी लवणता समुद्री जल से कम होती है तथा briny जल के रूप में भी पाया जाता है जिनकी लवणता समुद्री जल से काफ़ी आधिक पाई जाती है।
 इसका मुख्य तत्व सोडियम है

## सन्दर्भ

श्रेणी:पर्यावरण
श्रेणी:संसाधन
श्रेणी:जल संसाधन
भाटुन्द

**भाटुन्द** राजस्थान के पाली जिले मे स्थित एक गाँव है। यह गाँव पाली जिले के बाली ब्लाक से 25 किमी दूर है। भाटुन्द का पुराना नाम 'भाटुन' था। श्री आदोरजी महाराज ने भाटुन रखा था बाद में भाटुन्द पडा। १३वीं शताब्दी में यहाँ के श्री आदोरजी महाराज ने अपने 18 परिवार वालों सहित लाखा-जौहर किया था।

## जनसांख्यिकी
भारत की सन् 2011 की जनगणना के अनुसार गाँव की कुल जनसंख्या 5178  है।

## भोगोलिक स्थिति

गाँव अरावली पर्वत के पश्चिम मे व जवाईबांध के पूर्व मे स्थित है।

## सन्दर्भ

श्रेणी:पाली ज़िले के गाँव
राम नारायणन

**राम नारायणन** (३ अप्रैल १९४९ – २२ जून २०१४) भारतीय तमिल फ़िल्म निर्देशक एवं निर्माता थे। उन्होंने ३६ वर्षों में १२५ फ़िल्मों का निर्माण करके विश्व-कीर्तिमान स्थापित किया। २३ जून २०१४ को सिंगापुर में उनका हृदयाघात से निधन हो गया।
## सन्दर्भ

## बाहरी कड़ियाँ
* 
* सिनेसाउथ पर राम नारायणन
* वीथी पर राम नारायण की प्रोफाइल एवं जीवनी

श्रेणी:1949 में जन्मे लोग
श्रेणी:२०१४ में निधन
श्रेणी:तमिल फ़िल्म निर्देशक
जल अधिकार

**जल अधिकार** से आशय उस विधिक अधिकार से है जिसके अंतर्गत एक व्यक्ति को किसी जल स्रोत से पानी प्राप्त करने का अधिकार हो। वस्तुतः बार-बार यह रेखांकित किया गया है कि स्वच्छ जल की प्राप्ति व्यक्ति के जीवन से जुड़ी है और इसीलिए जीवन के अधिकार कि तरह यह भी व्यक्ति का मौलिक अधिकार है कि वह स्वच्छ जल प्राप्त कर सके।

जुलाई, 2010 में संयुक्त राष्ट्र महासभा ने स्वच्छ जल की उपलब्धता को एक मानव अधिकार बनाने का प्रस्ताव मंजूर किया जिसमें 163 सदस्य देशों में से 122 ने इसके पक्ष में मतदान किया, जबकि 41 सदस्य देशों ने मतदान में भाग नहीं लिया था। सितंबर, 2010 में मानवाधिकार परिषद ने आम सहमति से प्रस्ताव पारित कर इस बात की पुष्टि कर दी कि जल एवं स्वच्छता व्यक्तियों के लिये मौलिक अधिकार हैं और इनका सुनिश्चित कराया जाना सबकी जिम्मेवारी है। 

संयुक्त राष्ट्र महासभा के मानवाधिकार परिषद के इस प्रस्ताव में कहा गया- 
::''"पेयजल एवं स्वच्छता का मानवाधिकार जीवन के समुचित स्तर के अधिकार का ही एक अंग है और यह जीवन एवं मानव गरिमा के अधिकार के साथ अभिन्न रूप से जुड़ा है।"

रेडियो रूस के अनुसार जल एवं स्वच्छता के अधिकार पर संयुक्त राष्ट्र महासभा की एक बैठक में सन २०११ में एक बार फिर बान की मून ने कहा कि बहुत से देशों की सरकारों ने पहले ही जल एवं स्वच्छता के अधिकार को अपने संविधान तथा कानूनों में शामिल किया है। और जिन्होंने ऐसा नहीं किया है, उन्हें बिना देरी किए इस दिशा में कदम उठाने की जरूरत है।

## सन्दर्भ

श्रेणी:जल संसाधन
जल विवाद

**जल विवाद** एक ऐसी दशा है जिसमें पानी के उपयोग को लेकर दो या दो से अधिक राष्ट्रों, प्रान्तों या समूहों के बीच प्रतिस्पर्धा और संघर्ष की स्थितियाँ बन जाती हैं।
संविधान का अनुच्छेद 262 अंतरराज्यीय जल विवादों के न्यायनिर्णयन से संबंधित है, इसमें दो प्रावधान है 

1. संसद कानून बना कर अंतरराज्यीय नदियों तथा नदी घाटियों के जल प्रयोग, बंटवारे, तथा नियंत्रण से संबंधित किसी विवाद पर शिकायत का न्याय व निर्णय कर सकती है
 
2. संसद यह भी व्यवस्था कर सकती है की ऐसे किसी विवाद में न ही सर्वोच्च न्यायालय तथा न ही कोई अन्य न्यायालय अपने क्षेत्राधिकार का प्रयोग करे 
इस प्रावधान के अन्तर्गत संसद ने दो कानून बनाए 

1. नदी बोर्ड अधिनियम 1956

2. अंतरराज्यीय जल विवाद अधिनियम 1956 

## सन्दर्भ

श्रेणी: जल संसाधन
हरिवंश सिंह

**कुँवर हरिवंश सिंह** उत्तर प्रदेश के प्रतापगढ़ लोक सभा के वर्तमान सांसद है। वे २०१४ लोक सभा चुनाव में १६ मई २०१४ को प्रतापगढ़ लोक सभा निर्वाचन क्षेत्र से निर्वाचित किये गए। वे अपना दल राजनैतिक पार्टी से संलग्न है, जिसका गठबंधन २०१४ लोक सभा चुनाव के लिए भारतीय जनता पार्टी की राष्ट्रीय जनतांत्रिक गठबंधन से था। वे नवी मुंबई के एक व्यवसायी है, जौनपुर इनका पैतृक स्थान है।
## सन्दर्भ


श्रेणी:भारतीय राजनीतिज्ञ
श्रेणी:जीवित लोग
श्रेणी:उत्तर प्रदेश के लोग
श्रेणी:१६वीं लोक सभा के सदस्य
श्रेणी:1950 में जन्मे लोग
पाटन (बहुविकल्पी)

**पाटन** या **पाटण** से निम्नलिखित का बोध होता है-

#पाटन, राजस्थान
#झालरापाटन (राजस्थान)
#पाटन, मध्य प्रदेश
#पाटन, मध्य प्रदेश विधानसभा निर्वाचन क्षेत्र
#पाटन, छतीसगढ़
#पाटन, छत्तीसगढ़ विधानसभा निर्वाचन क्षेत्र
#पाटन, महाराष्ट्र
#पाटन (ललितपुर, नेपाल)
#पाटन, बैतादी (नेपाल)
#पाटण, गुजरात
#पाटन लोक सभा निर्वाचन क्षेत्र
अंजुमन प्रकाशन

यह हिन्दी पुस्तकों के एक प्रमुख प्रकाशक हैं।

## बाहरी कड़ियाँ

* अंजुमन प्रकाशन का आधिकारिक जालस्थळ

## स्थापना
प्रकाशन सन २०१३ में इलाहाबाद उत्तरप्रदेश में वीनस केसरी द्वारा स्थापित किया गया

## मुख्य प्रकाशन

अंजुमन प्रकाशन द्वारा मुख्य रूप से साहित्यिक पुस्तकों का प्रकाशन किया जाता है

## इन्हें भी देखें
## टीका

श्रेणी:हिन्दी प्रकाशक
श्रेणी:भारत के प्रकाशन संस्थान
एरिना दास दूनास

thumb|right|200px|एरिना दास दूनास
**एरिना दास दूनास** (टिब्बा एरेना) नेटाल, ब्राजील में एक फुटबॉल स्टेडियम है। यह पोपुलुस के खेल वास्तुकार क्रिस्टोफर ली द्वारा तैयार किया गया था। स्टेडियम ब्राजील में आयोजित २०१४ फीफा विश्व कप के लिए फुटबॉल मैच की मेजबानी करेगा। यह पुराने मछदओ स्टेडियम की जगह में बनाया गया था। 

## सन्दर्भ

## बाहरी कड़ियाँ

* एरिना दास दूनास की आधिकारिक वेबसाइट
* FIFA World Cup Profile
* Arena Guide - Tourist Information

श्रेणी:फुटबॉल स्टेडियम
एरिना दा बाईजादा

thumb|right|200px|एरिना दा बाईजादा
**एरिना दा बाईजादा** (), कुरितिबा, पराना में एक फुटबॉल स्टेडियम है। स्टेडियम की मौजूदा क्षमता 39,631 है। जब ब्राजील को २०१४ फीफा विश्व कप की मेजबानी का अधिकार मिला तब इस स्टेडियम को मेजबान के रूप में चुना गया था। स्टेडियम पर नवीनीकरण का काम कई बार विलंब किया गया था, क्योंकि के नवीकरण के दौरान सुरक्षा नियमों की गैर निम्नलिखित के कारण। अंत में 18 फ़रवरी 2014 पर फीफा ने विश्व कप के मैचों की मेजबानी के लिए स्टेडियम को मंजूरी दी।

## सन्दर्भ

## बाहरी कड़ियाँ

* Arena da Baixada एरिना दास दूनास की आधिकारिक वेबसाइट
* CAP S/A – by CAP S/A website
* Baixada - by Furacao.com website

श्रेणी:फुटबॉल स्टेडियम
वर्षण

**वर्षण** या **अवक्षेपण** एक मौसम विज्ञान की प्रचलित शब्दावली है जो वायुमंडलीय जल के संघनित होकर किसी भी रूप में पृथ्वी की सतह पर वापस आने को कहते हैं। वर्षण के कई रूप हो सकते हैं जैसे वर्षा, फुहार, हिमवर्षा, हिमपात और ओलावृष्टि इत्यादि। अतः वर्षा वर्षण का एक रूप या प्रकार है।

वर्षण का महत्व जलविज्ञान में भी है क्योंकि किसी भी जलसम्भर का जल बजट तय करने में इसकी प्रमुख भूमिका होती है।

ऊपर उठती गर्म एवं आर्द्र वायु के संतृप्त होने तथा ओसांक की प्राप्ति के बाद संघनन होने पर वायुमंडलीय जलवाष्प के या तो तरल रूप (ओस, जलवर्षा) या ठोस रूप (हिमपात) में नीचे गिरने को वर्षण कहते हैं।

## सन्दर्भ

श्रेणी:मौसम विज्ञान

श्रेणी:पर्यावरण भूगोल
श्रेणी:जल विज्ञान
श्रेणी:जल संसाधन
वैदिक विद्यालय

**वैदिक विद्यालय** एक स्वयंसेवी संस्था है जो वेदों के ज्ञान, भारतीय भाषाओं और भारतीय संस्कृति के प्रचार-प्रसार में स्वार्थरहित लगी है। इसका लक्ष्य है भारतीय भाषाओं संस्कृत, हिन्दी, तमिल, तेलुगु, मराठी और अन्य प्रमुख भाषाओं का बढ़ावा देना। संस्था सप्ताहांत और सांय कक्षाओं, स्कूलों में वैकल्पिक विषय, भाषा दिन और उत्सवों (जैसे संस्कृत दिवस, हिन्दी दिवस, तमिल दिवस, वार्षिक उत्सव आदि) द्वारा इस लक्ष्य को प्राप्त करने में प्रतिबद्ध है।

इसके अलावा दूसरे ज्ञान के विषय जैसे गणित, रेखागणित, बीजगणित, नक्षत्रविद्या, शिल्प इत्यादि का बढ़ावा, संस्कृत को फिर से बोलचाल की भाषा की तरह जीवित करना। 

सप्ताहांत और सांय कक्षा विषयों जैसे योग, नृत्य यादि का ज्ञान एक जगह और समय में प्रदान करना। स्थानीय स्कूलों के साथ मिलकर इन विषयों को स्कूलों के नियमित पाठ्यक्रम में सम्मिलित करवाना। वैदिक सिद्धान्तों (जैसे वैदिक गणित) को स्कूलों के नियमित पाठ्यक्रम में सम्मिलित करना। विश्व में भारतीय संस्कृति की समझ पैदा करना।

इस समय विद्यालय की अमेरिका में सात नगरों में कक्षाएं चलती हैं। इस समय संस्था में निम्न विषयों की कक्षाएं चलती हैं :

:**भाषाएं**: संस्कृत, हिन्दी, तमिल, तेलुगु, मराठी, गुजराती, कन्नड, पंजाबी और मलयालाम  
:**कला**: कला (रंगना, चित्र बनाना), भरतनाट्यम्, आधुनिक नृत्य, कर्णाटक संगीत, हिन्दुस्तानी संगीत,
:योग, ध्यानयोग
:वैदिक गणित/वैदिकगणित/भारतीय गणित

वैदिक विद्यालय गणित और संस्कृत को समाज में बढ़ावा देती है
टीवी एशिया के कम्युनिटी राउन्डअप में वैदिक विद्यालाय के वैदिक उत्सव की एक झलक यहाँ देखें।
सबसे अच्छा गणित का कार्यक्रम

वैदिक विद्यालय स्वलिखित पुस्तकें प्रयोग करता है कुछ पुस्तके:
* Tamil Aaramba Padam: तमिल प्राथमिक पुस्तक
* Shishukridan: खेल-खेल में हिन्दी सीखने की पुस्तक
* Gujarati Aksharmala: गुजराती की प्राथमिक पुस्तक
* Hindi Sabdamala: हिन्दी की द्वितीय स्तर की पुस्तक
* Sanskritarambh: संस्कृत की प्राथमिक पुस्तक
* Hindi Aksharmala: हिन्दी की प्राथमिक पुस्तक
* Gujarati Maatramala: गुजराती की द्वितीय पुस्तक
* Telugu Gunintalu: तेलुगु की की द्वितीय पुस्तक
* Marathi Aksharmala (Alphabet): मराठी की प्राथमिक पुस्तक
* Kannada Aksharmala: कन्नड की प्राथमिक पुस्तक

## सन्दर्भ

## बाहरी कड़ियाँ
* आधिकारिक जालस्थल
* हिल्सबोरो वैदिक विद्यालाय
* साउथ ब्रुन्सविक वैदिक विद्यालाय
* इलेक्ट्रानिक बस्ता वेस्ट विंडसर प्लेन्सबोरो वैदिक विद्यालाय
* फ्रैन्कलिन वैदिक विद्यालाय का पर्चा
* वैदिक गणित पढ़ानी वाली संस्थाएं

श्रेणी:स्वयंसेवी संस्थाएँ
अजब गजब घर जमाई

**अजब गजब घर जमाई** एक भारतीय हास्य नाटक टेलीविज़न धारावाहिक है जिसका प्रसारण 19 मई 2014 को आरम्भ हुआ।

## पात्र
* हिमानी शिवपुरी – नानीजी
* **सुमित वत्स** – चिन्टू सिंह चौटाला

## सन्दर्भ

## बाहरी कड़ियाँ

श्रेणी:भारतीय हास्य टेलीविजन कार्यक्रम
श्रेणी:बिग मैजिक चैनल के कार्यक्रम
क्षिप्रिका

**क्षिप्रिका** (Rapid) नदी के मार्ग का वह हिस्सा है जहाँ किसी अवरोध के कारण ढाल सामान्य की अपेक्षा अधिक तीव्र होता है और जल प्रवाह अत्यधिक तीव्र होता है। यह जलप्रपात और सामान्य प्रवाह के बीच की स्थिति होती है और सामान्यतः यहाँ नदी की तली कठोर चट्टानों की होती है। जलप्रपात और क्षिप्रिकाओं का पाया जाना नदी की युवावस्था का द्योतक है।

क्षिप्रिकाओं का महत्व राफ्टिंग और श्वेतजल अवलोकन जैसे जल के मनोरंजन उपयोगों के कारण है। क्षिप्रिकाओं का वर्गीकरण भी राफ्टिंग में आने वाले खतरे के अनुसार किया जाता है। जब कई जल प्रपात बन जाते हैं तो उसे कास्केट कहते हैं

## सन्दर्भ

## बाहरी कड़ियाँ
*राफ्टिंग में कठिनाई के आधार पर नदियों का वर्गीकरण
*Rapids(en)

श्रेणी:भौतिक भूगोल
श्रेणी:भू-आकृति विज्ञान
अपवाह

**अपवाह** या **धरातलीय अपवाह** (अंग्रेज़ी: surface runoff) जल की वह मात्रा है जो पृथ्वी की सतह पर गुरुत्वाकर्षण के प्रभाव में ढाल का अनुसरण करते हुए जलधाराओं, सरिताओं, नालों और नदियों के रूप में प्रवाहित होता है। किसी नदी बेसिन या किसी भी भौगोलिक क्षेत्र या इकाई का अपवाह उस इकाई में होने वाले वर्षण में से निस्यन्दन, वाष्पीकरण, मृदा-जल-धारण इत्यादि द्वारा होने वाले क्षय को घटा कर निकाला जा सकता है। सरिताओं और नदियों का अपवाह उनके बेसिन के आकार पर भी निर्भर करता है।

अपवाह का मापन और इसके प्रतिरूपों का अध्ययन किसी भौगोलिक क्षेत्र के जल तन्त्र या जल चक्र को समझने के लिये अत्यंत आवश्यक है। इसी लिये जल संसाधनों के क्षेत्रीय अथवा वैश्विक अध्ययन में अपवाह का महत्त्वपूर्ण स्थान होता है।

बहता हुआ जल कई प्रकार के स्थलरूपों का निर्माण भी करता है जिन्हें जलीय स्थलरूप कहते हैं। इनमें प्रमुख हैं वी-आकार की घाटी, जलप्रपात, क्षिप्रिका, बाढ़ मैदान, विसर्प, डेल्टा इत्यादि।

निर्धारित जलमार्गों का अनुसरण करता हुआ बहता जल इनके जाल द्वारा जो तंत्र बनाता है उसे अपवाह तन्त्र कहते हैं। इस अपवाह तंत्र का ज्यामितीय विन्यास यह बताता है कि यह किस प्रकार का अपवाह तंत्र है या इसका अपवाह प्रतिरूप क्या है।
किसी क्षेत्र का अपवाह तंत्र उस क्षेत्र की स्थलाकृति और जलवायु पर निर्भर होता है

## सन्दर्भ और ग्रन्थसूची

## बाहरी कड़ियाँ
*Surface Runoff - The Water Cycle अमेरिकन भूविज्ञान सर्वेक्षण

श्रेणी:भू-आकृति विज्ञान
श्रेणी:भौतिक भूगोल
श्रेणी:जल चक्र
श्रेणी:जल विज्ञान
श्रेणी:पर्यावरण विज्ञान
रन्ध्राकाश

**रन्ध्राकाश** अथवा **रन्ध्राकाशता** किसी ठोस पदार्थ, जैसे कि चट्टान या मिट्टी, के कणों के बीच की खाली जगह को कहते हैं। यह भूजल के अध्ययन में एक महत्वपूर्ण कारक है और पानी के लिये चट्टानों की पारगम्यता इसी रंध्राकाश की मात्रा के ऊपर निर्भर होती है। किसी चट्टान संस्तर के [जलभरा]के रूप में स्थापिईत होने के लिये यह आवश्यक है कि उसकी पारगम्यता और रंध्रावकाश दोनों अधिक हों।

सतह के समीप के मण्डल में मृदा जल इसी मृदा के अन्दर पाए जाने वाले रन्ध्राकाश में स्थित होता है।

## सन्दर्भ

श्रेणी:पर्यावरण भूगोल
श्रेणी:भूविज्ञान
श्रेणी:भू-आकृति विज्ञान
गुरमुख निहाल सिंह

**सरदार गुरुमुख निहाल सिंह** राजस्थान के प्रथम राज्यपाल थे। तथा पूर्व दिल्ली के मुख्यमंत्री रह चुके थे। वे गुरुमुख निहालसिंह एक राष्ट्रीय काँग्रेस पार्टी के प्रसिद्ध नेता थे।

## सन्दर्भ

श्रेणी:भारतीय राजनीतिज्ञ
श्रेणी:राजस्थान के राज्यपाल
श्रेणी:दिल्ली विधानसभा के अध्यक्ष
श्रेणी:1895 में जन्मे लोग

श्रेणी:दिल्ली के मुख्यमंत्री
हैंस श्पेमान

right|thumb|250px|हैंस श्पेमान (१९३५ में)
**हैंस श्पेमान** (Hans Spemann ; सन् १८६९ - १९४१), जर्मनी के भ्रूणविज्ञानी थे जिन्हें १९३५ में चिकित्साविज्ञान का नोबेल पुरस्कार प्रदान किया गया। उन्होने जिस प्रभाव का अध्ययन किया था उसे आजकल 'भ्रूण प्रेरण' (embryonic induction) कहा जाता है।

## परिचय
हैंस श्पेमान का जन्म स्टटगार्ट (Stuttgort) में हुआ था और इन्होंने हाइडेलबर्ग, म्यूनिख तथा वर्टस् बुर्ख (Würzburg) में शिक्षा पाई थी।

सन् १९०८ में रॉस्टॉक में, सन् १९१४ में कैसर विल्हेल्म इंस्टिट्यूट में तथा सन् १९१९ से फ्राइबुर्ख इम ब्राइसगॉउ (Freiburg im Brisgou) में ये प्रोफेसर नियुक्त हुए।

श्पेमान विलक्षण प्रयोगकर्ता थे। इन्होंने भ्रूण के ऊतकों के रोपण की एक रीति का विकास किया। उभयचरों के भ्रूणविकास निर्धारण के कालिक तथा स्थैतिक संबंधों की खोज के लिए अपने अनेक प्रयोग किए। ये भ्रूणों में संगठनकेंद्रों के आविष्कर्ता थे। इन्होंने कोरकरंध्र (blastopore) के ओष्ठ के संगठन कर्म का सप्रयोग निदर्शन किया। इस उपलब्धि ने अन्य जीवों में इसी प्रकार के संगठनकेंद्रों का पता लगाने तथा पहचानने की रीतियों से संबंधित रासायनिक अध्ययनों को जन्म दिया। सन् १९३५ में आपकी खोजों के उपलक्ष्य में आपको नोबेल पुरस्कार प्रदान किया गया।

## सन्दर्भ

श्रेणी:नोबेल पुरस्कार विजेता
श्रेणी:प्राणिविज्ञानी
मार्टिन शोंगावर

right|thumb|200px|मार्टिन शोंगावर की कृति : '''गुलाब बाग में मारिया'''
**मार्टिन शोंगावर** (Martin Schongauer ; १४४० - १४९१) जर्मनी का नक्काशीकार तथा चित्रकार था। उसके बनाये चित्र तथा उसकी ख्याति दूर-दूर तक पहुँची थी। इटली में वह 'बेल मार्टिनो' तथा मार्टिनो डी अन्वेर्सा (Martino d'Anversa) के नाम से जाना जाता था। 

## परिचय
मार्टिन का पिता सुनार था, पर अपने पुत्र को कला की दिशा में प्रेरित करने में उसने विशेष उत्साह दिखाया। कोलमार के एक बड़े ही मशहूर 'इनग्रेविंग स्कूल' में उसका दाखिला करा दिया गया, जहाँ से कितने ही विशिष्ट कलाकार बनकर निकल चुके थे। फ्लांडर्स के समकालीन कलाकारों, विशेषकर रोगर वान डेर वेडेन (Rogier van der Weyden) की कलाटेकनीक और चित्रणशैली का उसके कृतित्व पर विशेष प्रभाव पड़ा। कोलमार की सेंट मार्टिन चर्च की भव्य वेदिका पर 'वर्जिन और बालक क्राइस्ट' की लहलहाए खिले पुष्पों के मध्य एक बड़ी ही भव्य आकृति उसने अंकित की। चित्रकला से अधिक वह नक्काशी में दक्ष था। उसने अनेक ऐसी सुंदर कलाकृतियाँ प्रस्तुत कीं जिनकी न सिर्फ जर्मनी में बल्कि इटली, इंग्लैड, फ्रांस और स्पेन में भी खूब बिक्री हुई। उसके विषय हमेशा धार्मिक और भावनापरक होते थे। ताँबे पर उसके ११३ चित्रांकन उपलब्ध हैं जिनपर उसका नाम भी खुदा है। मृत्यु तथा ईसा-माँ के राज्यारोहण संबंधी चित्रमाला के अतिरिक्त मनोरागों के निदर्शन में रेखाओं की सुसंयोजना, प्रतिपाद्य विषय को सूक्ष्मता से आँकने तथा सघन एवं सुंदर आकृतियों के निर्माण में उसकी विशेष मौलिकता दृष्टिगत होती है। 

श्रेणी:चित्रकार
जोहैनीज़ श्मिट

**जोहैनीज़ श्मिट** (Johannes Schmidt ; सन् १८७७ - १९३३), डेन्मार्क के जीववैज्ञानिक थे जिन्होने १९२० में पता लगाया कि ईल मछली अण्दे देने के लिये सरगासो सागर (लीवर्ड और बाहामा द्वीपों के मध्य) में प्रवास करतीं हैं। इसके पहले उत्तरी अमेरिका और यूरोप के लोगों को इस बात पर आश्चर्य होता आया था कि उनके मछली पकदने के स्थानों में शिशु ईल क्यों नहीं मिलती।

## परिचय
जोहैनीज़ श्मिट का जन्म जीगरस्प्रिस (Jaegerspris) में तथा शिक्षा कोपेनहेगेन में हुई थी। सन् १८९९ में इन्होंने अज्ञात वनस्पतियों की खोज में स्याम देश (थाईलैंड) को अभियान कर, वैज्ञानिक जीवन आरंभ किया। सन् १९१० में कार्ल्सबर्ग संस्थान की प्रयोगशाला में हॉप (hop) के जैव तथा जीवरासायनिक अनुसंधान में आप लगे रहे, परंतु विज्ञान को आपकी सबसे बड़ी देन सागर विज्ञान के क्षेत्र में थी। कुछ समय तक ये सागर अन्वेषण के लिए गठित, अंतर्राष्ट्रीय परिषद् के सदस्य रहे। आपकी रुचि मछलियों के विकास की ओर थी।

एक सागरयात्रा में सुदूर अंध महासागर में आपने मीठे जलवासी ईल (eel) मछली के डिंभक (लार्वा) पाए और उन्हें एकत्र किया। इससे प्रेरित होकर, इन्होंने भिन्न आयुओं के डिंभकों की खोज आरंभ की तथा यह सिद्ध करने में सफल हुए कि नदियों के मीठे जल की ईल मछली के अंडे देने का स्थान, जिसकी दीर्घकाल से खोज थी, लीवर्ड और बाहामा द्वीपों के मध्य स्थित है।

सागर विज्ञान के क्षेत्र में इस महत् खोज के सिवाय, आपकी सागरयात्राओं तथा मछलियों के बच्चों संबंधी जीवनसांख्यिकीय अनुसंधानों से, सागरों के प्राणीसमूह तथा मत्स्यों के बारे में हमारी जानकारी में अतीव वृद्धि हुई।

## सन्दर्भ

श्रेणी:जीव वैज्ञानिक
श्रेणी:सागर विज्ञानी
राजस्थान में चुनाव

**[[राजस्थान]] में चुनाव** १९५२ से आरम्भ हुये। उन चुनावों में राजस्थान से लोकसभा और विधानसभा के लिए सदस्यों का चुनाव हुआ। राजस्थान में कुल २५ लोकसभा और २०० विधान सभा निर्वाचन क्षेत्र हैं।

## विधानसभा चुनाव
राजस्थान विधानसभा के पहले चुनाव १९५२ में हुये।

## सन्दर्भ

श्रेणी:राजस्थान में चुनाव
येशोर

**येशोर** या **जशोेर**  ( (यशोर), उच्चारण: जॉशोर) बांग्लादेश का एक प्रमुख नगर है जो बांग्लादेश के दक्षिणी-पश्चिमी भाग में स्थित है। यह येशोर जिले का मुख्यालय भी है। इस नगर में ९ वार्ड और ७३ महल्ले हैं।  येशोर नगरपालिका १८६४ में बनी थी। शहर का क्षेत्रफल 21.15 किमी है। जेसोर नगरपालिका के रिकॉर्ड के अनुसार इसकी आबादी लगभग 2,98,000 है। जेसोर में एक डॉमेस्टिक एयरपोर्ट भी है।

## सन्दर्भ

श्रेणी:येशोर जिला
श्रेणी:बांग्लादेश के नगर
व्यक्तित्व परीक्षण

right|thumb|250px|जोहान कास्पर लावाटर द्वारा चित्रित चार स्वभाव (temperament)
व्यक्ति के व्यक्तित्व की विशिष्टताओं का पता लगाने के लिये रची गयी प्रश्नावली या किसी अन्य मानक युक्ति को **व्यक्‍तित्व परीक्षण** (personality test) कहते हैं।



## व्यक्तित्व परीक्षण (Personality Test)

व्यक्तित्व का परीक्षण उपर्युक्त विधियों से किया जाता है।

## इन्हें भी देखेंAvinash kumar
*मनोवैज्ञानिक परीक्षण

## बाहरी कड़ियाँ
*व्यक्तित्व परीक्षण में सफलता के लिए तैयारी (देशबन्धु)
*मनोवैज्ञानिक प्रयोग एवं परीक्षण (गूगल पुस्तक ; लेखक : डॉ रामजी श्रीवास्तव)

श्रेणी:मनोविज्ञान
मानसिक चिकित्सालय

**मानसिक चिकित्सालय** (Psychiatric hospitals या mental hospitals) उन चिकित्सालयों को कहते हैं जहाँ गम्भीर मनोविकारों (जैसे द्विध्रुवी विकार, मनोविदालिता आदि) की चिकित्सा होती है।

## भारत सरकार के प्रयास
1982 में भारत सरकार द्वारा राष्‍ट्रीय मानसिक स्‍वास्‍थ्‍य कार्यक्रम (एन एम एच पी) प्रारम्‍भ किया गया। इस कार्यक्रम का मुख्‍य उद्देश्‍य, देश में मानसिक रोगियों की बढ़ रही संख्‍या के लाभ के लिए, मानसिक स्‍वास्‍थ्‍य देखभाल के लिए उपलब्‍ध आधारभूत रूपरेखा का विस्‍तार करना था।

## इन्हें भी देखें
*मनोरोग

## सन्दर्भ

## बाहरी कड़ियाँ
*मानसिक चिकित्सा क्या है?
* स्वास्थ्य एवं परिवार कल्याण मंत्रालय का जालस्थल

श्रेणी:चिकित्सा
नाड़ी परीक्षा

right|thumb|300px|नाड़ी परीक्षा 

**नाड़ी परीक्षा** हृदयगति (पल्स) जाँचने की भारतीय पद्धति है। इसका उपयोग आयुर्वेद, सिद्ध आदि चिकित्सापद्धतियों में होता है। यह आधुनिक पद्धति से भिन्न है। 

इसमें तर्जनी, माध्यिका तथा अनामिका अंगुलियों को रोगी के कलाई के पास बहि:प्रकोष्‍ठिका धमनी (radial artery) पर रखते हैं और अलग-अलग दाब देकर वैद्य कफ, वात तथा पित्त- इन तीन दोषों का पता लगाता है।

:*    रोगाक्रान्तशरीस्य स्थानान्यष्टौ परीक्षयेत्।
:*    नाड़ीं जिह्वां मलं मूत्रं त्वचं दन्तनखस्वरात्॥'' (भेलसंहिता)

(अर्थ : रोग से आक्रान्त शरीर के आठ स्थानों का परीक्षण करना चाहिये- नाड़ी, जीभ, मल, मूत्र, त्वचा, दाँत, नाखून, और स्वर (आवाज)। यहाँ स्वर-परीक्षा का तात्पर्य सभी प्रकार के यथा-नासा वाणी, फुस्फुस, हृदय, अन्त्र आदि में स्वतः उत्पन्न की गयी ध्वनियों से है। स्वर नासिका से निकली वायु को भी कहते हैं। )

## इन्हें भी देखें
*नाड़ी

## बाहरी कड़ियाँ
*नाड़ीपरीक्षा (रावण द्वारा रचित)
*नाडीविज्ञानम् (महर्षि कणाद द्वारा रचित, हरिहरनाथ शास्त्री द्वारा संस्कृत व्याख्या सहित)

श्रेणी:आयुर्वेद
मलाकंद दर्रा

अंगूठाकार|मलाकन्द दर्रे में प्रवेश कराती सुरंग
**मलाकंद दर्रा** (Malakand Pass) पाकिस्तान में पेशावर के ६० किमी उत्तर, उत्तर-पूर्व स्थित दक्षिणी स्वात क्षेत्र में एक दर्रा है। प्रशासनिक रूप से यह पाकिस्तान के खैबर पख्तूनख्वा प्रांत के मलाकंद जिले में स्थित है।

सामरिक रूप से यह एक महत्वपूर्ण भौगोलिक संरचना है। इस दर्रे से होकर एक प्राचीन बौद्धकालीन सड़क जाती है। १६वीं शताब्दी के प्रारंभ में यूसुफजाई पठानों ने इसी दर्रे में से होकर स्वात घाटी में प्रेवश किया था। ब्रिटिश काल में इसी दर्रे और इसके उत्तरी भाग में १८९७ ई॰ में भारतीय और ब्रिटिश सेनाओं का स्वात क्षेत्र के पठान विद्रोहियों से युद्ध हुआ था जिसे मलाकंद की लड़ाई के नाम से जाना जाता है। इस लड़ाई में भारतीय-ब्रिटिश सेनाएँ विजयी रहीं थीं।

ध्यातव्य है कि पाकिस्तान की मलाकंद डिविजन ही वह प्रमुख क्षेत्र है जहाँ मलाला युसुफजई ने लड़कियों को स्कूल पहुँचाने के लिये संघर्ष छेड़ रखा है

समीप में स्थित मलाकंद गाँव में जलविद्युतगृह है।

## सन्दर्भ

श्रेणी:पाकिस्तान के पहाड़ी दर्रे
श्रेणी:दर्रा

श्रेणी:पाकिस्तान का भूगोल
बहि:प्रकोष्‍ठिका धमनी

right|thumb|250px|बहि:प्रकोष्‍ठिका धमनी (रेडियल आर्ट्री)
मानव शरीररचनाविज्ञान में **बहि:प्रकोष्‍ठिका धमनी** (radial artery) अग्रबाहु के हथेली वाले भाग की मुख्य धमनी है। यह प्रगंड धमनी (ब्रेकियल धमनी) की शाखा के रूप में निकलती है।

श्रेणी:धमनी
यस्न

[right|thumb|250px|यस्न 28.1, अहुनावैति [गाथा (अवेस्ता)|गाथा]]
**यस्न** या **जस्न** (; जो **जश्न** या **जशन** () से मिलता-जुलता है), दो अर्थों में प्रयुक्त होता है-

*(१) अवेस्ता के धर्म-कर्म एवं पूजा-सम्बन्धी भागों का समूह
*(२) पारसी धर्म (ज़रतुश्त धर्म) की की मुख्य पूजा या उत्सव का नाम जिसमें उपरोक्त ग्रन्थ का पाठ किया जाता है। यह उत्सव केवल प्रभात के समय की जाती है।

## बाहरी कड़ियाँ
*पारसी मत का मूल वैदिक धर्म

श्रेणी:अवेस्तन ग्रन्थ
श्रेणी:प्राचीन धर्म
ओम प्रकाश माथुर

**ओम प्रकाश माथुर** (जन्म: 2 जनवरी 1952) एक भारतीय राजनीतिज्ञ है। वे वर्तमान में सिक्किम राज्य के 18वें  राज्यपाल हैं।वे भारतीय संसद में राजस्थान राज्य से राज्य सभा के सांसद थे। वे भारतीय जनता पार्टी के सदस्य है।
वर्तमान में उत्तर प्रदेश राज्य के भाजपा के प्रभारी है वे गुजरात व महाराष्ट्र के प्रभारी रह चुके है।

श्रेणी:सांसद
श्रेणी:संसद सदस्य
श्रेणी:राज्यसभा सदस्य
श्रेणी:राजस्थान के सांसद
श्रेणी:राजस्थान के राज्यसभा सदस्य
श्रेणी:राजस्थान विश्वविद्यालय के पूर्व छात्र
आद्य हिन्द-ईरानी धर्म

**आद्य हिन्द-ईरानी धर्म** (Proto-Indo-Iranian religion) से तात्पर्य हिन्द-ईरानी लोगों के उस धर्म से है जो वैदिक एवं जरुस्थ्र धर्मग्रन्थों की रचना के पहले विद्यमान था।

दोनों में अनेक मामलों में साम्य है। जैसे,
* सार्वत्रिक बल 'ऋक्' (वैदिक) तथा अवेस्ता का 'आशा', 
* पवित्र वृक्ष तथा पेय 'सोम' (वैदिक) एवं अवेस्ता में 'हाओम', 
* मित्र (वैदिक), अवेस्तन और प्राचीन पारसी भाषा में 'मिथ्र'
* भग (वैदिक), अव्स्तन एवं प्राचीन पारसी में 'बग'

ईरानी भाषा की गणना आर्य भाषाओं में ही की जाती है। भाषा-विज्ञान के आधार पर कुछ यूरोपीय विद्वानों का मत है कि आर्यों का आदि स्थान दक्षिण-पूर्वी यूरोप में कहीं था। इसी मत के अनुसार जब आर्य अपने-अपने अन्य बन्धुओँ का साथ छोड़कर आगे बढ़े तो कुछ लोग ईरान में बस गये तथा कुछ लोग और आगे बढ़कर भरत में आ बसे।

भारत और ईरान-दोनों की ही शाखा होने के कारण, दोनों देशों की भाषाओं में पर्याप्त साम्य पाया जाता है। 	इन देशों के प्राचीनतम ग्रन्थ क्रमश: `ऋग्वेद' तथा `जेन्द अवेस्ता' हैं। `जेन्द अवेस्ता' का निर्माण-काल लगभग शती ई. पु. है, जबकि ऋग्वेद इससे सहस्रों वर्ष पूर्व रचा जा चुका था। `जेन्द' की भाषा पूर्णत: वैदिक संस्कृत की अपभ्रंश प्रतीत होती है तथा इसके अनेक शब्द या तो संस्कृत शब्दों से मिलते-जुलते है अथवा पूर्णँत: संस्कृत के ही हैं। इसके अतिरिक्त `अवेस्ता' में अनेक वाक्य ऐसे हैं, जो साधारण परिवर्तन से संस्कृत के बन सकते हैं, संस्कृत और जिन्द में इसी प्रकार का साम्य देखकर प्रो॰ हीरेन ने कहा है कि जिन्द भाषा का उद्भव संस्कृत से हुआ है।

भाषा के अतिरिक्त वेद और अवेस्ता के धार्मिक तथ्यों में भी पार्याप्त समानता पाई जाती है। दोनों में ही एक ईश्वर की घोषणा की गई है। उनमें मन्दिरों और मूर्तियों के लिए कोई स्थान नहीं है। इन दोनों में वरुण को देवताओं का अधिराज माना गया है। वैदिक `असुर' ही अवेस्ता का `अहर' है। ईरानी `मज्दा' का वही अर्थ है, जो वैदिक संस्कृत में `मेधा' का। वैदिक `मित्र' देवता ही `अवेस्ता' का `मिथ्र' है। वेदों का यज्ञ `अवेस्ता' का `यस्न' है। वस्तुत: यज्ञ, होम, सोम की प्रथाएं दोनों देशों में थीं। अवेस्ता में `हफ्त हिन्दु' और ऋग्वेद में `आर्याना' का वर्णन मिलता है

पहलवी और वौदिक संस्कृत लगभग समान `मित्र' और `मिथ्र' की स्तुतियां एक -से शब्दों में हैं। प्राचीन काल में दोनों देशों के धर्मो और भाषाओँ की भी एक-सी ही भूमिका रही है।

ईरान में अखमनी साम्राज्य का वैभव प्रथम दरियस के समय में चरमोत्कर्ष पर रहा। उसने अपना साम्राज्य सिन्धु घाटी तक फैलाया। तब भारत-ईरान में परस्पर व्यापार होता था। भारत से वहां सूती कपड़े, इत्र, मसालों का निर्यात और ईरान से भारत में घोड़े तथा जवाहरात का आयात होता था। दरियस ने अपने सूसा के राजप्रासादों में भारतीय सागौन और हाथीदांत का प्रयोग किया तथा भारतीय शैली के मेराबनुमा राजमहलों का निर्माण करवाया।

श्रेणी:प्राचीन भारत
राय (उपाधि)

**राय** अंग्रेज़ों के द्वारा दिया एक उपनाम है। जो पूर्वी उत्तर प्रदेश, दिल्ली, बिहार आदि के ज्यादातर जमींदार लोगो का उप नाम है। ऐसे इस उपनाम को और भी बहुत सी लोग प्रयुक्त करतें है। विशेष रूप से उत्तर प्रदेश में गंगा के दोवाब क्षेत्र मुख्यतः वाराणसी, गाजीपुर, गोरखपुर, बस्ती, मऊ, आजमगढ़, बलिया क्षेत्र में रहते हैं। 'राय' शब्द का अर्थ 'राजा' होता है।

श्रेणी:जाति
पूर्व की ओर देखो (नीति)

**पूर्व की ओर देखो नीति** भारत द्वारा द॰ पू॰ एशिया के देशों के साथ बड़े पैमाने पर आर्थिक और सामरिक संबंधों को विस्तार देने, भारत को एक क्षेत्रीय शक्ति के रूप में स्थापित करने और इस इलाके में चीन के प्रभाव को संतुलित करने के उद्देश्यों से बनाई गई नीति है। वर्ष १९९१ में पीवी नरसिम्हा राव सरकार द्वारा शुरू की गयी इस नीति के साथ ही भारत के विदेश नीति के परिप्रेक्ष्यों में एक नई दिशा और नए अवसरों के रूप में देखा गया और वाजपेयी सरकार तथा मनमोहन सरकार ने भी इसे अपने कार्यकाल में लागू किया।

वस्तुतः यह नीति शीत युद्ध की समाप्ति के बाद उभरे नए वैश्विक और क्षेत्रीय परिप्रेक्ष्यों, शक्ति संतुलन और भारत की नई आर्थिक नीतियों के साथ विदेश नीति के समन्वय की अवधारणा का परिणाम है जिसके मूल रूपरेखाकार के रूप में तत्कालीन वित्त मंत्री मनमोहन सिंह जी को देखा जाता है। यह इन क्षेत्रों के साथ नए रिश्ते बनाने की शुरुआत नहीं थी बल्कि प्राचीन काल के, किन्तु एक दीर्घअवधि से उपेक्षित, रिश्तों को पुनर्जीवित करने की कोशिश थी।

हाल के नतीजों को देखा जाय तो इस बात को स्वीकार करने के कई कारण हैं कि भारत को इस नीति से लाभ हुआ है और वह इस नीति के द्वारा अपने संबंध इन पूर्वी देशों से मजबूत करने में सफल रहा है। जिस तरह भारत "पूर्व की ओर देखो" की नीति अपनाए हुए हैं उसी तरह थाईलैंड “पश्चिम की ओर देखो” की नीति अपनाए हुए हैं और ये दोनों नीतियां एक ही बिन्दु पर मिलती हैं। भारत ने चीन को भी बार-बार यह समझाने की कोशिश की है कि यह नीति चीन के कंटेंनमेंट के लिये नहीं है जैसा कि चीन इसे मानता है।

## पृष्ठभूमि
भारत की यह नीति शीतयुद्ध के अंत और उदारीकरण तथा वैश्वीकरण के उभरते परिप्रेक्ष्यों में निर्मित है। भारत ने पश्चिमी देशों के साथ व्यापार निर्भरता कम करने और द॰ पू॰ एशिया तथा पूर्वी एशिया के देशों के साथ बड़े पैमाने पर आर्थिक और सामरिक संबंधों को विस्तार देने के लिये इस नीति का निर्माण किया।

## परिणाम
सितम्बर २०१२ में तत्कालीन मानव संसाधन विकास राज्यमंत्री डी॰ पुरंदेश्वरी ने सरकार की पूर्व की ओर देखो नीति से पूर्वी बंदरगाहों से व्यापार को प्रोत्साहन मिलने की बात की पुष्टि की। उन्होंने कहा इससे भारत का पूर्व और दक्षिणपूर्व एशिया से व्यापार बढ़ा है और विश्व के समुद्री मार्ग के जरिये होने वाले व्यापार में देश के पूर्वी तट को महत्वपूर्ण स्थान मिला है।

भारत की इस नीति का समर्थन करते हुए अमेरिकी विदेश मंत्री हिलेरी क्लिंटन ने भी कहा कि उनका देश भारत की ‘पूर्व की ओर देखो’ नीति का सक्रिय रूप से समर्थन करना चाहता है और ओबामा प्रशासन ने शुरुआत से ही एशिया-प्रशांत क्षेत्र को महत्व दिया है। हालाँकि अमेरिका के इस क्षेत्र में अपने स्वार्थ भी हैं और वह भी चीन की बढ़ती शक्ति को हिन्द महासागर और प्रशांत महासागर के बीच के क्षेत्र में अपनी पकड़ मजबूत करके संतुलित करना चाहता है।

## सन्दर्भ

## इन्हें भी देखें
*भारत-म्यांमार-थाईलैंड त्रिपक्षीय राजमार्ग
*भारत के वैदेशिक सम्बन्ध

## बाहरी कड़ियाँ
*सहस्राब्दियों से घनिष्ठ संबंध रहे हैं भारत, इंडोनेशिया के बीच
*मजबूत आर्थिक रिश्तों को दर्शाता भारत-जापान परमाणु समझौता
*चीन के साथ तनातानी के बीच 'लुक ईस्ट' नीति को इस तरह नई धार दे रहा है भारत

श्रेणी:अन्तरराष्ट्रीय सम्बन्ध
श्रेणी:भारतीय राजनीति
श्रेणी:विदेश नीति
जलभर

[अंगूठाकार|300x300पिक्सेल|[भूजल और जलभर]]
**जलभर**, **जलभृत** अथवा **जलभरा** धरातल की सतह के नीचे चट्टानों का एक ऐसा संस्तर है जहाँ भूजल एकत्रित होता है और मनुष्य द्वारा नलकूपों से निकालने योग्य अनुकूल दशाओं में होता है। वैसे तो जल स्तर के नीचे की सारी चट्टानों में पानी उनके रन्ध्राकाश में अवश्य उपस्थित होता है लेकिन यह जरूरी नहीं कि उसे मानव उपयोग के लिये निकाला भी जा सके। जलभरे ऐसी चट्टानों के संस्तर हैं जिनमें रन्ध्राकाश बड़े होते हैं जिससे पानी की ज्यादा मात्रा इकठ्ठा हो सकती है तथा साथ ही इनमें पारगम्यता ज्यादा होती है जिससे पानी का संचरण एक जगह से दूसरी जगह को तेजी से होता है। 

सामन्यतय जलभर के लिये एक और दशा का होना आवश्यक है और वह है इस उच्च पारगम्य संस्तर के ठीक नीचे एक अपारगम्य जलरोधी शैल (Aquiclude) संस्तर की उपस्थिति। अतः जलभर ज्यादातर ऐसी बलुआ पत्थर चट्टानों में पाए जाते हैं जिनके नीचे शेल या सिल्टस्टोन की परत पायी जाती हो। 

जलभर को इस अपारगम्य जलरोधी परत की उपस्थिति के आधार पर प्रकारों में बाँटा जाता है - मुक्त जलभर (Unconfined aquifer) और संरोधित जलभर (Confined aquifer)। संरोधित जलभर वे हैं जिनमें ऊपर और नीचे दोनों तरफ जलरोधी संस्तर पाया जाता है और इनके रिचार्ज क्षेत्र दूसरे ऊँचाई वाले भागों में होते हैं। इन्ही संरोधित जलभरों में उत्स्रुत कूप (Artesian wells) भी पाए जाते हैं।

जलभर की अन्य कई भौतिक विशेषताएँ होती हैं।जलभर के वर्गीकरण का एक और आधार है हाईड्रोलिक कंडक्टिविटी की दिशा। इसके आधार पर इन्हें समप्राय और असमप्राय जलभर में विभाजित किया जाता है।

जलभरों में जल का धीमा किन्तु निरंतर प्रवाह होता रहता है जिसे अधोप्रवाह (underflow) कहते है।

## इन्हें भी देखें
*भूजल
*भूजल पुनर्भरण
*जल चक्र
*जल विज्ञान
*जल संसाधन
*पर्यावरण भूगोल

## सन्दर्भ

श्रेणी:पर्यावरण भूगोल 
श्रेणी:भूजल
श्रेणी:जल संसाधन
श्रेणी:जलविज्ञान
श्रेणी:पर्यावरण विज्ञान
सोरठा

**सोरठा** एक अर्द्धसम मात्रिक छंद है। यह दोहा का ठीक उलटा होता है। इसके विषम चरणों चरण में 11-11 मात्राएँ और सम चरणों (द्वितीय तथा चतुर्थ) चरण में 13-13 मात्राएँ होती हैं। विषम चरणों के अंत में एक गुरु और एक लघु मात्रा का होना आवश्यक होता है। उदाहरण -

:**जो सुमिरत सिधि होई, गननायक करिवर बदन।**
:**करहु अनुग्रह सोई, बुद्धि रासि शुभ-गुन सदन॥ **

१. नील सरोरूह स्याम तरुन अरुन बारिज नयन।
कराऊँ सो मम उर धाम, सदा छीरसागर स्तन ।।

२. कबहुं सुधार अपार,वेग नीचे को धावै।
   ।।।  ।ऽ।  ।ऽ।   ऽ।  ऽऽ  ऽ ऽऽ
   हरहराति लहराति ,सहस जोजन चलि आवै ।।
   ।।।ऽ।   ।।ऽ।   ।।।   ऽ।।   ।।   ऽऽ

जो सुमिरत सिधि होय, गननायक करिबर बदन।
करहु अनुग्रह सोय, बुद्धि रासि सुभ-गुन सदन
रघुवीर नारायण

**रघुवीर नारायण** (३१ अक्टूबर १८८४ - १ जनवरी १९५५) हिन्दी साहित्यकार तथा भारतीय स्वतंत्रता संग्राम के सेनानी थे। उनके द्वारा रचित 'बटोहिया' नामक भोजपुरी राष्टीय गीत को पूर्वी भारत में “वन्दे मातरम्” के बराबर सम्मान मिला। जन-जागरण गीत की तरह गाया जाने वाला यह गीत पूर्वी लोकधुन में लिखा गाया है।

## जीवन परिचय
रघुवीर नारायण का जन्म बिहार के सारण जिले के दहियावां गाँव में हुआ था। उनके पिताजी का नाम जगदेव नारायण था। 

उनकी विद्यालयी शिक्षा जिला विद्यालय, छपरा में हुई। उन्होने पटना कॉलेज से प्रतिष्ठा के साथ स्नातक किया। १९४० के बाद उन्होने पूर्ण संन्यासी जीवन जिया।

## बटोहिया

:सुंदर सुभूमि भैया भारत के देसवा से
:मोरे प्राण बसे हिम-खोह रे बटोहिया ।
:एक द्वार घेरे रामा हिम-कोतवलवा से
:तीन द्वार सिंधु घहरावे रे बटोहिया ॥

:जाहु-जाहु भैया रे बटोही हिंद देखी आउ
:जहवां कुहुंकी कोइली बोले रे बटोहिया।
:पवन सुगंध मंद अगर चंदनवां से
:कामिनी बिरह-राग गावे रे बटोहिया॥

:बिपिन अगम घन सघन बगन बीच
:चंपक कुसुम रंग देबे रे बटोहिया ।
:द्रुम बट पीपल कदंब नींब आम वॄ‌छ
:केतकी गुलाब फूल फूले रे बटोहिया॥

:तोता तुती बोले रामा बोले भेंगरजवा से
:पपिहा के पी-पी जिया साले रे बटोहिया ।
:सुंदर सुभूमि भैया भारत के देसवा से
:मोरे प्रान बसे गंगा धार रे बटोहिया॥

:गंगा रे जमुनवा के झिलमिल पनियां से
:सरजू झमकी लहरावे रे बटोहिया ।
:ब्रह्मपुत्र पंचनद घहरत निसि दिन
:सोनभद्र मीठे स्वर गावे रे बटोहिया॥

:उपर अनेक नदी उमड़ी घूमड़ी नाचे
:जुगन के जदुआ जगावे रे बटोहिया ।
:आगरा प्रयाग काशी दिल्ली कलकतवा से
:मोरे प्रान बसे सरजू तीर रे बटोहिया ॥

:जाउ-जाउ भैया रे बटोही हिंद देखी आउ
:जहां ऋषि चारो बेद गावे रे बटोहिया ।
:सीता के बीमल जस राम जस कॄष्ण जस
:मोरे बाप-दादा के कहानी रे बटोहिया ॥

:ब्यास बालमीक ऋषि गौतम कपिलदेव
:सूतल अमर के जगावे रे बटोहिया ।
:रामानुज-रामानंद न्यारी-प्यारी रूपकला
:ब्रह्म सुख बन के भंवर रे बटोहिया ॥

:नानक कबीर गौर संकर श्रीरामकॄष्ण
:अलख के गतिया बतावे रे बटोहिया ।
:बिद्यापति कालीदास सूर जयदेव कवि
:तुलसी के सरल कहानी रे बटोहिया ॥

:जाउ-जाउ भैया रे बटोही हिंद देखि आउ
:जहां सुख झूले धान खेत रे बटोहिया ।
:बुद्धदेव पॄथु बिक्रमा्रजुन सिवाजी के
:फिरि-फिरि हिय सुध आवे रे बटोहिया ॥

:अपर प्रदेस देस सुभग सुघर बेस
:मोरे हिंद जग के निचोड़ रे बटोहिया।
:सुंदर सुभूमि भैया भारत के भूमि जेही
:जन ‘रघुबीर’ सिर नावे रे बटोहिया॥

## कृतियाँ
* रघुवीर पत्र-पुष्प
* रघुवीर रसरंग
* रम्भा (खण्डकाव्य, अप्रकाशित)

## इन्हें भी देखें
* सोनपुर प्रखण्ड (सारण)
* भिखारी ठाकुर
* नयागांव, सारण (बिहार)
* राहुल सांकृत्यायन

## सन्दर्भ

## बाहरी कड़ियाँ
*यह रघुवीर नारायण कौन है?
*अंतर्राष्ट्रीय भोजपुरी महोत्सव के रूप में मनेगी रघुवीर नारायण की जयंती (दैनिक जागरण)

श्रेणी:हिन्दी साहित्यकार
श्रेणी:1884 में जन्मे लोग
श्रेणी:१९५५ में निधन
बोधिसत्व (नाटक)

**बोधिसत्त्व** (नाटक) प्रसिद्ध इतिहासकार डी डी कौशाम्बी द्वारा रचित एक मराठी नाटक है। यह ग्रन्थ प्रथमतया 1945 में प्रकाशित हुआ था। इसकी प्रस्तावना दत्तात्रेय बालकृष्ण कालेलकर ने लिखी थी। इस नाटक में चार अंक हैं।

## परिचय
'राजकुमार सिद्धार्थ ने वृद्ध, रोगी, मृत और संन्यासी को देखकर रात में गृहत्याग किया था' इस बात को काल्पनिक या प्रक्षिप्त मानकर कोसंबी जी ने त्रिपिटक सम्मत घटना को इस नाटक के माध्यम से अत्यंत रोचक तरीके से प्रस्तुत किया। अन्य ग्रंथों में भी उन्होंने शाक्यों व कोलियों के राज्यों के बीच बहने वाली रोहिणी नदी के जल से उपस्थित विवाद को सिद्धार्थ कुमार के घर छोड़ने का ऐतिहासिक कारण मन और उसे अनेक प्रमाणों से सिद्ध भी किया। किन्तु तब भी स्वयं के द्वारा उपस्थापित प्रमाणपूर्ण तथ्य अपूर्ण ही लगने लगे, तो त्रिपिटक के ही प्रमाणों से परिपुष्ट इस घटना को और अधिक स्पष्टता से उपस्थापित करने के लिए उन्होंने ‘बोधिसत्त्व’ नमक चार अंकों का छोटा सा नाटक लिख दिया। इस नाटक में उन्होंने त्रिपिटक सम्मत सिद्धार्थाभिनिष्क्रमण (सिद्धार्थ का घर से निकलना) की कारणीभूत घटना को अत्यन्त रोचकता से उपस्थापित किया।

डॉ॰ प्रफुल्ल गडपाल ने मराठी भाषा से इस नाटक का संस्कृत में अनुवाद किया, जो राष्ट्रियसंस्कृतसंस्थानम (मानित विश्वविद्यालय) से 2013 में प्रकाशित हुआ।

श्रेणी:मराठी नाटक
सुज़ुकी देइसेत्ज़

right|thumb|300px|हू शी एवं सुजुकी देइसेत्ज (१९३४ ; चीन की यात्रा में)
**सुज़ुकी देइसेत्ज़** (Daisetsu Teitaro Suzuki (鈴木 大拙 貞太郎 ; १८७० - १९६६) जापान के बौद्ध साहित्य एवं दर्शन के विश्वविख्यात विद्वान थे। १९६३ में उन्हें नोबेल शांति पुरस्कार के लिये नामित किया गया था।

आपने बौद्ध धर्म में प्रचलित 'ध्यान संप्रदाय' को नवीन रूप प्रदान किया है। जापान में यह संप्रदाय 'जैन संप्रदाय' (Zen) के नाम से प्रसिद्ध है। वैसे तो जापान में जैन संप्रदाय की स्थापना 'येई साई' (११४१-१२१५) ने की, जो कर्मकांड आदि को हेय समझकर ध्यान एवं आत्मसंयम को ही सर्वश्रेष्ठ मानते थे, किंतु जापानी दार्शनिक डॉ॰ सुजुकी ने जेन संप्रदाय की इस मौलिक विचारधारा को और भी परिमार्जित कर आगे बढ़ाया। वे मानते थे कि दर्शन और धर्म का लौकिक उद्देश्य भी है।

## जीवन परिचय
डॉ॰ सुजुकी का जन्म कनज़ावा (जापान) में हुआ। प्रारंभिक अध्ययन के बाद आप सन् १८९२ में तोक्यो विश्वविद्यालय से स्नातक परीक्षा उत्तीर्ण कर उच्च अध्ययन के लिए १८९७ में अमरीका गए। वहाँ अपने अध्ययन के साथ-साथ बौद्ध धर्म एवं उदार चीनी दर्शन ताओवाद (Taoism) के अनेक ग्रंथों का अंग्रेजी में अनुवाद किया। सन् १९०९ में जापान लौटने पर सुजुकी पीअर विश्वविद्यालय (गाकाशुईन) में अंग्रेजी भाषा के अध्यापक नियुक्त हुए। इसी के साथ वे तोक्यो विश्वविद्यालय में भी अध्यापन कार्य करते रहे। सन् १९२१ के पश्चात् आप ओतानी विश्वविद्यालय, क्योतो (जापान) में बौद्ध-दर्शन-विभाग के अध्यक्ष नियुक्त किए गए।

सन् १९३६ में डॉ॰ सुजुकी की प्राध्यापक की हैसियत से अमरीका और ब्रिटेन गए और उन्होंने जापानी संस्कृति एवं जेन दर्शन पर विद्वतापूर्ण भाषण दिए। इसके फलस्वरूप आपको जापान सरकार की ओर से 'ऑर्डर ऑव कल्चर' का सम्मान प्रदान किया गया।

बौद्ध साहित्य के क्षेत्र में डॉ॰ सुजुकी को और भी सम्मान प्राप्त हुआ, जब उन्होंने जेन बौद्ध धर्म पर ३० संस्करणों की एक ग्रंथमाला लिखी। इसी के बाद आपने एक अन्य पुस्तक 'ज़ेन और जापान की संस्कृति' जापानी भाषा में प्रकाशित की। इसका अनुवाद अंग्रेजी, फ्रेंच, जर्मन और पुर्तगाली भाषा में किया गया। इस प्रकार डॉ॰ सुजुकी की इस अनुपम कृति को अंतरराष्ट्रीय सम्मान प्राप्त हुआ।

## सन्दर्भ

श्रेणी:बौद्ध विद्वान
विकिरण सुरक्षा

right|thumb|300px|परिरक्षण (शिल्डिंग) के लिये प्रयोग किये गये सीसा के ब्लॉक
आयनकारी विकिरण के हानिकारक प्रभावों से व्यक्तियों एवं पर्यावरण को सुरक्षित रखने वाले विज्ञान एवं व्यवहार का नाम **विकिरण संरक्षा** या **विकिरण सुरक्षा** (Radiation protection या radiological protection) है।

उद्योग एवं चिकित्सा में आयनकारी विकिरण का बहुतायत से उपयोग होता है। इस कारण यह स्वास्थ्य के लिये बहुत बड़ा खतरा पैदा कर सकता है यदि इससे बचने एवं इसकी मात्रा को सीमित रखने से समुचित प्रबन्ध न किये जाँय। आयनकारी विकिरण जीवित ऊतकों का सूक्ष्मस्तरीय नुकसान पहुँचाता है जिससे त्वचा जल सकती है। इसके अलावा इस विकिरण के उच्च मात्रा में सम्पर्क में आने से 'विकिरण बिमारी' (radiation sickness) हो सकती है। कम मात्रा में लेने पर भी कैंसर होने की सम्भावना बढ जाती है।

विकिरण से सुरक्षा का मूलभूत तरीका है कि विकिरण के प्रभाव में कम से कम आयें (reduction of expected dose) तथा मानव द्वारा लिये गये विकिरण डोज का सतत मापन करते रहना। 

## विकिरण से सुरक्षा का सिद्धान्त
विकिरण से सुरक्षा के तीन नियम हैं-
***(१) दूरी** : विकिरण के स्रोत से पर्याप्त दूरी बनाये रखें।

***(२) कवच या परिरक्षक (शिल्ड)** : रेडियोसक्रिय स्रोत एवं लोगों के बीच शिल्ड रखी होनी चाहिये। ये शिल्ड प्रायः क्ंक्रीट की दीवार, सीसा या इस्पात की मोटी चादरें या ब्लॉक आदि के रूप में होते हैं। 

***(३) समय** : विकिरण क्षेत्र में जाना पड़े तो भी कम से कम समय उस क्षेत्र से निकलने का प्रयास करना चाहिये।

## इन्हें भी देखें
* स्वास्थ्य भौतिकी (हेल्थ फिजिक्स)
* परिरक्षित केबल (शिल्डेड केबल)
* विद्युतचुम्बकीय परिरक्षण (एलेक्ट्रोमैग्नेटिक शिल्डिंग)

श्रेणी:विकिरण
जावर, उदयपुर

**जावर** (Zawar) भारत के राजस्थान राज्य के उदयपुर ज़िले में स्थित एक कस्बा है।

## विवरण
वर्तमान में नया जावर क्षेत्र एक छोटे से कस्बे के रूप में है जहाँ अधिकांश जनसंख्या भीलों की है। जावार में 'जावर माता' नामक देवी का मंदिर है। इसके अलावा यहाँ कई जैन, शिव तथा विष्णु के मंदिर हैं। महाराणा कुंभा की राजकुमारी रमाबाई द्वारा निर्मित 'रमाकुण्ड' नामक एक विशाल जलाशय भी है। जलाशय के तट पर रामस्वामी नामक एक सुन्दर विष्णुमंदिर भी है। मंदिर की दीवार पर लगे शिलालेख से ज्ञात होता है कि इसका निर्माण सन् १४९७ में कराया गया है। महाराणा रायमल का राजतिलक जावर में ही हुआ था। 

## जावर खानें
जावर की खान विश्व की सबसे पुरानी जस्ता की खानों में से एक है। यह खानें अरावली पर्वतमाला के अंतर्गत स्थित हैं। मोचिया मोगरा पहाड़ी खनन कार्य का मुख्य भाग है जो उदयपुर नगर के ठीक दक्षिण में ४० किमी की दूरी पर स्थित है। पेषण (Milling) कार्य के लिए जल वितरण का प्रश्न पहले मुख्य समस्या थी किंतु अब अवमृदा बाँध (Subsoil dam) तथा अंत:स्रावी कूपों (Percolating wells) ने, जिनका निर्माण तीरी नदी नितल (Bed) पर स्थित किया गया है, इस समस्या का भी सफल समाधान कर दिया है।

### जावर क्षेत्र की भूतात्विक समीक्षा
विशाल क्षेत्रों में खनिजायन (Meneralization) प्राप्य है जिसमें मुख्यत: दो खनिज, जिंक ब्लेंड (Zinc Blends) तथा गैलेना, मिलते हैं। यह खनिज रेतमय (Siliceous) डोलोमाइट (Dolomite) में प्राप्त होते हैं। निक्षेप मुख्यत: विदर पूरण (Fissure Filling) प्रकार के हैं तथा शिलाओं के साहचर्य में फायलाइट्स (Phyllites) पाए जाते हैं। मोचिया मोगरा पहाड़ी तीन किमी से भी अधिक लंबाई में पूर्व-पश्चिम दिशा में फैली हुई है। 

अयस्क खनिज, प्रतिस्थापित पट्टिकाओं, स्तारित कटिबंधों (Sheeted Zones) तथा बिखरे हुए (Disseminated) एवं व्यासृत (Dispersed) सिघ्मों के रूप में पाए जाते हैं। स्थूल दानावाला (Coarse Graine) गैलेना की विशाल गोहें सीसा समृद्ध क्षेत्र में प्राप्त होती हैं। मुख्य अयस्क खनिजों, गैलेना और स्फेलेराइट (Sphalerite) के साहचर्य में पायराइट भी अनेक स्थानों में मिलता है। स्फेलेराइट यद्यपि कुछ स्थानों पर अत्यंत संकेंद्रित है तथापि अधिकतर नियमित रूप से वितरित है। गैलेना बड़ी या छोटी गोहों में ही प्राप्त होता है। चाँदी मुख्यत: गेलेना के साथ ही ठोस विलयनों में मिलती है तथा उच्च संस्तभों (Horizons) में यह कभी-कभी प्राकृत रूप (native form) में पाट तथा विदरों में पूरण के रूप में पाई जाती है।

## इन्हें भी देखें
* उदयपुर ज़िला

## सन्दर्भ

श्रेणी:राजस्थान के गाँव
श्रेणी:उदयपुर ज़िला
श्रेणी:उदयपुर ज़िले के गाँव
२००४ यूईएफए कप फाइनल

**२००४ यूईएफए कप फाइनल**, 19 मई 2004 पर गोटेबोर्ग, स्वीडन में उल्लेवि स्टेडियम में हुए एक फुटबॉल मैच था। यह स्पेन के वालेंसिया और फ्रांस के मार्सिले के बीच खेला गया था। वालेंसिया ने यह फाइनल 2-0 से जीता।

## मैच विवरण


***वालेंसिया ने फाइनल में 2-0 से जीत हासिल की***


## सन्दर्भ
* RSSSF

## बाहरी कड़ियाँ
* आधिकारिक वेबसाइट
* अवलोकन
* २००३-०४ यूईएफए कप
ग्रामीण बैंक ऑफ आर्यावर्त

**ग्रामीण बैंक ऑफ आर्यावर्त** लखनऊ के आसपास के ग्रामीण क्षेत्रों में कार्य करने वाला एक बैंक है। इसकी स्थापना भारत सरकार द्वारा १ अप्रैल २०१३ को हुई जब 'आर्यावर्त क्षेत्रीय ग्रामीण बैंक' तथा 'श्रेयस ग्रामीण बैंक' का विलय करने इस बैंक का निर्माण किया गया। सम्प्रति इस बैंक की 704 शाखाएँ तथा ११ क्षेत्रीय कार्यालय हैं जो लखनौउ के आसपास है जिसकी शखाए उत्तर प्रदेश के कई जिलों  में है जैसे फिरोजाबाद , एटा हरदोई कन्नोज मैनपुरी, आगरा आदि

## बाहरी कडियाँ
*'''ग्रामीण बैंक ऑफ आर्यावर्त''' का जालघर
*ग्रामीण बैंक अब होंगे बैंक ऑफ आर्यावर्त (दैनिक जागरण)

श्रेणी:भारत के बैंक
सच्चिदानन्द सिन्हा

**डॉ सच्चिदानन्द सिन्हा** (10 नवम्बर 1871 - 6 मार्च 1950) भारत के प्रसिद्ध सांसद, शिक्षाविद, अधिवक्ता तथा पत्रकार थे। वे भारत की संविधान सभा के प्रथम अध्यक्ष थे। बिहार को बंगाल से पृथक राज्य के रूप में स्थापित करने वाले लोगों में उनका नाम सबसे प्रमुख है। 1910 के चुनाव में चार महाराजों को परास्त कर वे केन्द्रीय विधान परिषद में प्रतिनिधि निर्वाचित हुए। वे प्रथम भारतीय हैं जिन्हें एक प्रान्त का राज्यपाल और हाउस ऑफ् लार्डस का सदस्य बनने का श्रेय प्राप्त है। वे प्रिवी कौंसिल के सदस्य भी थे।

## जीवन परिचय
डा. सच्चिदानंद सिन्हा का जन्म शाहाबाद जिले के मुरार गाँव के एक कायस्थ कुल में हुआ था । वर्तमान में इनका गाँव बक्सर जिले में है। उनके पिता बख्शी शिव प्रसाद सिन्हा डुमरांव महाराज के मुख्य तहसीलदार थे। डा. सिन्हा की प्राथमिक शिक्षा-दीक्षा गांव के ही विद्यालय में हुई। केवल अठारह वर्ष की उम्र में 26 दिसंबर 1889 को उन्होंने उच्च शिक्षा के लिये इंग्लैंड प्रस्थान किया। वहां से तीन साल तक पढ़ाई कर सन् 1893 ई. में स्वदेश लौटे। इसके बाद इलाहाबाद हाईकोर्ट में दस वर्ष तक बैरिस्टरी की प्रैक्टिस की। उन्होंने 'इंडियन पीपुल्स' एवं 'हिंदुस्तान रिव्यू' नामक समाचार पत्रों का कई वर्षों तक संपादन किया। बाद में बंगाल से पृथक बिहार के निर्माण में उन्होंने अहम भूमिका निभाई। वे सन् 1921 ई. में बिहार के अर्थ सचिव व कानून मंत्री रहे। तत्पश्चात पटना विश्वविद्यालय में उप कुलपति के पद पर रहते हुए उन्होंने सूबे में शिक्षा को नया मोड़ दिया। 6 मार्च 1950 को भारत एवं खास कर बिहार के इस महान सपूत का निधन हो गया। डा.सिन्हा की स्मृति में पटना में सिन्हा पुस्तकालय स्थापित है।

## सन्दर्भ

श्रेणी:सांसद
सिन्हा पुस्तकालय

**सिन्हा पुस्तकालय** पटना का एक सार्वजनिक पुस्तकालय है। इसकी स्थापना १९२४ में सच्चिदानन्द सिन्हा ने की थी। इसका मूल नाम 'श्रीमती राधिका सिन्हा संस्थान एवं सच्चिदानन्द सिन्हा पुस्तकालय' था। १९५५ में राज्य सरकार ने इसे अपने अधिकार में ले लिया।

## पुस्तकालय की विशेषता
सिन्हा पुस्तकालय की लाइब्रेरियन एस़ फजल बताती हैं कि वर्तमान समय में यहां एक लाख 80 हजार पुस्तकें हैं। वह कहती हैं कि प्रत्येक वर्ष बिहार सरकार द्वारा इस लाइब्रेरी को 20 लाख रुपये के करीब मिलते हैं, जिसमें से 75 हजार रुपये किताबों पर और करीब 36 हजार रुपये पत्रिकाओं पर और शेष राशि वेतनादि पर खर्च किए जाते हैं। वह कहते हैं कि यहां प्रतिदिन 15 अखबार और प्रत्येक महीने 27 पत्रिकाएं आती हैं।

## सन्दर्भ

## बाहरी कडियाँ
*क्या यह इस महान पुस्तकालय का अंत है?  (बिहार खबर)

*Sinha library a victim of neglect (टाइम्स ऑफ इण्डिया)

श्रेणी:भारत के पुस्तकालय